Pirmkārt, lai mūsu meistars varētu veikt iekārtas darbības palaišanu, tai jābūt pilnībā uzstādītai/ieraktai un ir jābūt funkcionējošam elektrības pievadam kompresora pievienošanai, ideālā gadījumā – objektā ir izmantojams ūdens pieslēgums ar pietiekamu spiedienu. Pirms meistars ierodas pie Jums, līdzi tiek paņemtas dūņas (tieši tādas kā lielajās pilsētu notekūdeņu attīrīšanas ietaisēs), kuras tiek ielaistas Jūsu iekārtā, pēc tam to piepildot ar ūdeni līdz nepieciešamajam līmenim. Kad tas izdarīts, meistars noregulē gaisa padevi no kompresora tā, lai cirkulācija iekārtā būtu pietiekami efektīva iekārtas noslogojumam. Viss iekārtas darbības palaišanas process aizņem aptuveni stundu, pēc tam uzreiz drīkst uzsākt pilnvērtīgi izmantot kanalizāciju Jūsu mājās.